19/05/2021 | Administración LocalMunicipal
Ortigueira
Intervención
Aprobación definitiva da modificación parcial da Ordenanza fiscal n.º 29, reguladora da taxa por ocupación de terreos de uso público con mesas, cadeiras. no concello de Ortigueira

ANUNCIO APROBACIÓN DEFINITIVA DA MODIFICACIÓN PARCIAL DA ORDENANZA FISCAL N.º 29 REGULADORA DA TAXA POR OCUPACIÓN DE TERREOS DE USO PÚBLICO CON MESAS, CADEIRAS, TRIIBUNAS, TABLADOS E OUTROS ELEMENTOS ANÁLOGOS CON FINALIDADE LUCRATIVA NO CONCELLO DE ORTIGUEIRA. INTRODUCIÓN DE DISPOSICIÓN ADICIONAL O Concello Pleno na sesión do 11.03.2021, acordou aprobar inicialmente a modificación parcial da ordenanza fiscal n.º 29 reguladora da taxa por ocupación de terrenos de uso público con mesas, sillas, tribunas, tablados e outros elementos análogos con finalidade lucrativa introducindo seguinte disposición adicional: “Disposición adicional. Con carácter excepcional, a vixencia desta ordenanza fiscal quedará suspendida e a taxa de ocupación do dominio público que regula non se esixirá, dende a entrada en vigor desta modificación ao día seguinte da súa publicación no BOP, e no que resta do ano 2021, por mor da grave crise sanitaria e económica deivada do COVID-19.” Este acordo expúxose ao publico durante o prazo de 30 días dende a publicación no BOP número 55 do día 24 de marzo de 2021 para a presentación de reclamacións e suxestións en cumprimento do artigo 17 do RDL 2/2004, do 5 de marzo, polo que se aproba o texto refundido da Lei reguladora das Facendas Locais. Neste prazo non se presentou ningunha reclamación contra o citado acordo, e en consecuencia, elévase a definitivo o devandito acordo e a modificación da ordenanzas fiscal n.º 29 reguladora da taxa por ocupación de terrenos de uso público con mesas, sillas, tribunas, tablados e outros elementos análogos con finalidade lucrativa. Así mesmo, publícase o texto íntegro da devandita ordenanza fiscal consonte o art.17.4 do RDL 2/2004, do 5 de marzo, polo que se aproba o texto refundido da Lei reguladora das Facendas Locais. Contra o dito acordo e o texto íntegro da modificación das ordenanzas fiscais n.º 15 e 29 os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados desde o día seguinte ao da publicación deste anuncio, de acordo co que se establece nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa e 112.3 da Lei 39/2015, do 1 de outubro, do procedemento administrativo común das administracións públicas. ORDENANZA FISCAL NUMERO 29 REGULADORA DA TAXA POR OCUPACIÓN DE TERRENOS DE USO PÚBLICO CON MESAS SILLAS, TRIBUNAS, TABLADOS E OUTROS ELEMENTOS ANÁLOGOS CON FINALIDADE LUCRATIVA Artigo 1.–Fundamento e natureza. A instalacións de terrazas con mesas e cadeiras ou similares constituen un aproveitamento especial e con fins lucrativos de terreos de uso público. A repecursión deste aproveitamento especial ao estar vinculado a unha actividade lucrativa depende en grande medida da época en que se faga, pois afectará a poboación, a afluencia de turistas, e actividades que se desenvolvan no entorno tales como festas, ferias e festivais, especialmente o Festival do Mundo Celta. Estimase que co obxecto de que parte do aproveitamento especial reinvirta no interese xeral do conxunto dos veciños/as do Municipio é necesario a imposición da correspondente taxa, na que para o seu cálculo se teña en conta, ademáis do valor do solo a ocupar, circunstancias tales como poboación, actividades previstas a desenvolver nunha determinada época que incrementará considerablemente a afluencia de persoas o que implica a discriminación do importe en función de cada mes. Tendo en conta o exposto e no uso das facultades concedidas polos artigos 133.2 e 142 da Constitución e polo artigo 106 da Lei 7/85, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004 polo que se aproba o Texto Refundido da Lei reguladora das facendas locais, este Concello establece a TAXA POR OCUPACIÓN DE TERREOS DE USO PÚBLICO CON MESAS, CADEIRAS, TRIBUNAS E OUTROS ELEMENTOS ANÁLOGOS, CON FINALIDADE LUCRATIVA, que se rexerá pola presente Ordenanza Fiscal, atendendo as súas normas ó disposto no citado Texto Refundido. Artigo 2.–Feito Impoñible. Constitúen o feito impoñible da presente taxa as autorizacións para realizar a ocupación de terreos de uso público con mesas, toneis, cadeiras, tallos, tribunas e outros elementos análogos, con finalidade lucrativa. Artigo 3.–Suxeito pasivo. Son suxeitos pasivos deste imposto, a título de contribuínte, as persoas físicas ou xurídicas e as entidades a que se refire o artigo 35 da Lei Xeral Tributaria e 23 do Texto Refundido da Lei reguladora das facendas locais, a prol de quen se outorguen as autorizacións por ocupación da vía pública con mesas, cadeiras, tribunas e outros elementos análogos, ou quen se beneficie de dito aproveitamento, se se procedeu sen a oportuna licencia ou autorización. Artigo 4.–Responsables.1. Responderán solidariamente das obrigas tributarias do suxeito pasivo as persoas físicas ou xurídicas a que se refiren os artigos 41.1 e 42 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria. Artigo 5.–Base do gravame. Constitúe a base impoñible desta taxa a superficie do aproveitamento realizado, expresado en metros cadrados. Artigo 6.–Cota Tributaria.1. A contía da taxa regulada nesta Ordenanza será a fixada nos apartados seguintes, atendendo á superficie ocupada polos aproveitamentos, época do ano en que se fai o aproveitamento, número de mesas, toneis ou similares, cun máximo de catro cadeiras por mesa, e dimensión lineal de barras.1.1. A Tarifa da ocupación por cada mesa, tonel ou similar cun máximo de catro cadeiras, tallos ou similares, equivalente a unha ocupación de 2 m², fixase segundo a seguinte táboa: O importe total da ocupación a aboar será o resultado da suma dos importes parciais mensuais segundo a seguinte fórmula: Ip = Nm x Iu IT = ∑ Ip Ip = Importe parcial de cada mes da ocupación. Nm = Número máximo de mesas, toneis ou similares que se desexa. Iu = Importe unitario para cada mesa, tonel ou similar, por mes. IT = Importe total da ocupación.1.2. Por cada barra instalada no espacio público, ata 10 m*: *(incrementarase proporcionalmente o importe base en dimensións maiores). a) Ocupación por día, 150,00 euros.2. Ós efectos de aplicación do disposto no apartado anterior térase en conta o seguinte: a) A efectos de abono da tasa por ocupación de espacio público, cada mesa, tonel ou similares estará servidas/os por catro cadeiras, tallos ou similares como máximo. b) Os aproveitamentos autorizaranse para os períodos solicitados polo interesado/a, indicando de forma expresa os meses para os que se solicita a ocupación. Artigo 7.–Devengo.1.–O importe do prezo público ingresarase por autoliquidación e realizarse simultáneamente a presentación da solicitude da autorización da instalación da terraza, os interesados deberán realizar o pagamento do prezo publico en calquera das contas das que dispón o Concello en entidades bancarias ou caixas de aforros ou depositalo na Caixa da Corporación. Artigo 8.–Normas de xestión.1. As cantidades esixibles conforme á Tarifa liquidarase por cada aproveitamento solicitado ou realizado e serán irreductibles polo período de tempo autorizado.2. As persoas ou entidades interesadas na concesión de aproveitamentos regulados nesta Ordenanza, deberán solicitar previamente a correspondente licencia, realizar a autoliquidación a que se refire o artigo anterior e formular declaración na que consten os elementos que se pretendan instalar, así como un plano detallado da superficie que se pretende ocupar e da súa situación dentro do Concello.3. Os servicios técnicos deste Concello comprobarán e investigarán as declaracións formuladas polos interesados, concedéndose as autorizacións, de non atopar diferencias coas peticións das licencias; se se deran diferencias notificaranse as mesmas ós interesados e xiraranse, no seu caso, as liquidacións complementarias que procedan, concedéndose as autorizacións unha vez corrixidas as diferencias polos interesados e, no seu caso, realizados os ingresos complementarios que procedan.4. No caso de denegarse as autorizacións, os interesados poderán solicitar deste Concello a devolución do importe ingresado.5. Non se consentirá a ocupación da vía pública ata que non fora autoliquidado o depósito previo e fora obtida a correspondente licencia polos interesados. O incumprimento deste mandato poderá dar lugar á non concesión da licencia, sen prexuízo do pagamento da taxa así como das sancións e recargos que procedan.6. As autorizacións terán carácter persoal e non poderán ser cedidas ou subarrendadas a terceiros. O incumprimento deste precepto dara lugar á anulación da licencia. Artigo 9.–Infraccións e sancións. En todo o relativo á calificación de infraccións tributarias, así como das sancións que as mesmas correspondan estarase ó disposto nos artigos 178 e seguintes da Lei Xeral Tributaria e na presente Ordenanza Fiscal. Disposición adicional primeira As tarifas anteriormente enumeradas serán incrementadas anualmente no IPC. Disposición adicional segunda Con carácter excepcional, a vixencia desta ordenanza fiscal quedará suspendida e a taxa de ocupación do dominio público que regula non se esixirá, dende a entrada en vigor desta modificación ao día seguinte da súa publicación no BOP, e no que resta do ano 2021, por mor da grave crise sanitaria e económica deivada do COVID-19. Disposición final A presente ordenanza entrará en vigor e comezarase a aplicar o día seguinte ao da publicación do seu texto íntegro no Boletín Oficial da Provincia, permanecendo vixente ata que se acorde a súa modificación ou derrogación expresa. O que se fai publico para xeral coñecemento e os efectos oportunos. Ortigueira, a 12 de maio do 2021. O alcalde Juan Vicente Penabad Muras